
Keskkonnamõju hindamise algatamata jätmine 
(Projekt „Narva linn Tuleviku tänava ning osaliselt Vestervalli tänav L2 tänavate rekonstrueerimise ehitusprojekt. Torustike osa. Sademeveetorustik ja drenaaž.“) 


1. ASJAOLUD JA MENETLUSE KÄIK
24.03.2021. a. ehitisregistri elektroonilise keskkonda laekus ehitusloa taotlus koos ehitusprojektiga Tuleviku tn kinnistule uue sademeveetorustiku ja drenaaži rajamiseks.
Ehitusloa taotleja: LANDVERK OÜ (11889198), (kontaktisik Maia-Liisa Vares (49305111523), e-post maia@landverk.ee, aadress Tartu, Puiestee 77-25, telefon +372 5649 4239)
Ehitusprojekti koostaja: : LANDVERK OÜ (11889198), Ott Ojaperv (e-post ott@landverk.ee) 
Tellija: Linnavalitsuse Linnamajandusamet, Peetri plats 3, 20308 Narva, registrikood 75039729, linnamajandus@narva.ee
KMH algatamata jätmise otsustaja: Narva Linnavalitsus (Peetri plats 5, tel. 3599013, e-post: narvalv@narva.ee)
Vastavalt seletuskirjale käesolev ehitusprojekt („Narva linn Tuleviku tänava ning osaliselt Vestervalli tänav L2 tänavate rekonstrueerimise ehitusprojekt. Torustike osa. Sademeveetorustik ja drenaaž.“, töö nr T2055, projekteerija Landverk OÜ, Turu 34b, 50104 Tartu) on koostatud Narva Linnavalitsuse Linnamajandusameti tellimusel Tuleviku tänavale sademeveetorustiku ja drenaazi rajamiseks.
Projekt hõlmab Tuleviku tänava (katastritunnus 51101:002:0088) ning osaliselt Vestervalli tänav L2 kinnistut (katastritunnus 51101:002:0101).
Projekti koostamisel on alusena kasutatud Raxoest OÜ poolt koostatud geodeetilist alusplaani (jaanuar 2021, töö nr GE-110-20).
Ehitusgeoloogilised uuringud on koostatud Rakendusgeoloogia OÜ poolt töö nr 21-002B (veebruar 2021).
[bookmark: _GoBack]Tuleviku tänav asub Narva Vanalinna linnaosas, projekiga hõlmatud ala paikneb riiklikult kaitstavate kinnismälestiste Asulakoht (reg. nr. 27276) ja Narva linnakindlustused (reg. nr. 13999) alal. Ta võtab alguse A.Puskini tänavalt P.Kerese väljakul ning lõpus jõuab Vestervalli tänavale.
Tuleviku tänava (katastritunnus 51101:002:0088) krundi sihtotstarve on ühiskondlike transpordimaa 100%, mis on munitsipaalomandis.
Seotud planeeringud puuduvad. Tuleviku tänavaga piirneb Peetri platsi ja selle lähiala detailplaneering. 
„Narva linna Tuleviku tänava ning osaliselt Vestervalli tänav L2 tänavate rekonstrueerimise ehitusprojekt“ projektiga seotud projekt „Narva transiitteede eelprojekt“ (Narva linn, Ida-Viru maakond, töö nr 1428, Norvarc Group AS, 2019a).

Narva Tuleviku tänava sademeveetorustiku ja drenaazi ehitamine ei kuulu Keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lõikes 1 loetletud tegevuste hulka, mille puhul keskkonnamõju hindamine (edaspidi KMH) on kohustuslik selle vajadust kaalumata.
Antud juhul on tegu „infrastruktuuri ehitamise või kasutamisega“ (KeHJS § 6 lõige 2 p 10) ning vastavalt VV 29.08.2005 määruse nr 224 „Tegevusvaldkondade, mille korral tuleb kaaluda keskkonnamõju hindamise algatamise vajalikkust, täpsustatud loetelu“ § 13 p 2 „keskkonnamõju hindamise ja keskkonnajuhtimissüsteemi seaduse § 6 lõikes 1 ning käesolevas määruses nimetamata juhul ühisveevärgi ja -kanalisatsiooni, bussi- ja autoparkide, elurajooni, staadioni, haigla-, ülikooli-, vangla- ning muude samalaadsete projektide arendamine“.
Seega peab otsustaja andma eelhinnangu selle kohta, kas tegevusel on oluline keskkonnamõju vastavalt KeHJS § 6 lõige 2. Sellest tulenevalt sõltub KMH vajadus eelhinnangu tulemusest. 
Keskkonnamõju hindamise algatamise või algatamata jätmise kaalutlus põhineb „Narva linn Tuleviku tänava ning osaliselt Vestervalli tänav L2 tänavate rekonstrueerimise ehitusprojekt. Torustike osa. Sademeveetorustik ja drenaaž“ projekti keskkonnamõju hindamise eelhinnangul (lisatud korralduse juurde).
Keskkonnamõju hindamise (KMH) läbiviimine antud juhul ei ole vajalik järgmistel põhjustel:
· Korrektsete töömeetodite kasutades ei avalda negatiivset mõju kaitstavatele loodusobjektidele ega kultuuriväärtustele. 
· Kavandatava tegevuse mõjupiirkonda ei jää ühtegi puurkaevu. Samuti ei jää mõjupiirkonda voolu- ega seisuveekogusid ehk maaparandussüsteemi. 
· Kavandatava tegevuse mõjupiirkonda ei jää keskkonnaregistri andmetel ühtegi pärandkultuurilist objekti.
· Projektiga ei nähta ka ette tegevusi, mis oluliselt suurendaks liiklusest tingitud õhusaastet. Oluline ebasoodne mõju õhukvaliteedile puudub. 
· Kavandatava tegevusega ei kaasne olulisel määral soojuse, kiirguse ega lõhna teket. Vibratsioon võib esineda ehitamisel ning jäätmete teke on seotud põhiliselt ehitustegevusega.
· Piiriülest mõju projektiga kavandatavate tegevustega ei kaasne.
· Kavandatav tegevus ei muuda olemasolevate naaberhoonete valgustingimusi, projektiga on ettenähtud eritingimused valgustusele. 
· Tuleviku tänaval (katastritunnus 51101:002:0088) sademeveetorustiku rajamisel on ka oluline positiivne mõju keskkonnale, kuna samemeveed kogutakse, puhastatakse ja viiakse ära, mis annab võimaluse vähendada koormust kanalisatsioonitorustikule ning vältida üleujutust.
Lähtudes eeltoodust ei põhjusta Narva linna Tuleviku tänava ning osaliselt Vestervalli tänava L2 kinnistule sademeveetorustiku ja drenaaži rajamine ning sihtotstarbeline kasutamine antud kohas olulist keskkonnamõju. 
KeHJS § 11 lõike 22 kohaselt enne käesoleva seaduse § 6 lõikes 2 nimetatud valdkondade tegevuse ja lõikes 21 viidatud tegevuse keskkonnamõju hindamise vajalikkuse üle otsustamist peab otsustaja küsima seisukohta kõigilt asjaomastelt asutustelt, esitades neile seisukoha võtmiseks eelhinnangu ning keskkonnamõju hindamise algatamise või algatamata jätmise otsuse eelnõu ning lõike 23 käesoleva seaduse § 6 lõikes 2 nimetatud valdkondade tegevuse ja lõikes 21 viidatud tegevuse keskkonnamõju hindamise vajalikkus otsustatakse, lähtudes eelhinnangust ja asjaomase asutuse seisukohast. 
Narva Linnavalitsuse Arhitektuuri- ja Linnaplaneerimise Amet saatis Keskkonnaametile ja Narva Linnavalitsuse Arhitektuuri- ja Linnaplaneerimise ameti (Muinsuskaitseameti halduspartner muinsuskaitsealaste riiklike kohustuste täitmiseks Narva linnas) muinsuskaitse vaneminspektorile päringud „Narva linn Tuleviku tänava ning osaliselt Vestervalli tänav L2 tänavate rekonstrueerimise ehitusprojekt. Torustike osa. Sademeveetorustik ja drenaaž“ projekti KMH algatamise vajalikkuse kohta. 
08.07.2021 kirjaga nr 6-3/21/14561-2 avaldas Keskkonnaamet oma seisukohta, et „kavandatava tegevusega ei kaasne eeldatavalt olulist keskkonnamõju KeHJS § 22 mõistes ning KMH algatamine ei ole eeldatavalt vajalik. Siiski palub Keskkonnaamet eelhinnangut täiendada allpool väljatoodud märkuste osas“. „Narva linn Tuleviku tänava ning osaliselt Vestervalli tänav L2 tänavate rekonstrueerimise ehitusprojekt. Torustike osa. Sademeveetorustik ja drenaaž“ projekti KMH eelhinnang Keskkonnaameti poolt esitatud märkuste osas täiendatud ning saadetud ametile teadmiseks.
Narva Linnavalitsuse Arhitektuuri- ja Linnaplaneerimise ameti (Muinsuskaitseameti halduspartner muinsuskaitsealaste riiklike kohustuste täitmiseks Narva linnas) muinsuskaitse vaneminspektor 29.07.2021 kommentaaris kirale nr 1-12.1/6153 esitas oma seisukohta, et muinsuskaitselisest aspektist ei ole KMH läbiviimine vajalik.
1. ÕIGUSLIKUD ALUSED
1.1. Keskkonnamõju hindamise ja keskkonnajuhtimissüsteemi seaduse (edaspidi KeHJS) § 7 lõike 1 kohaselt tegevusluba käesoleva seaduse tähenduses on ehitusluba või ehitise kasutusluba.
1.2. KeHJS § 9 kohaselt otsustaja on tegevusloa andja.
1.3. KeHJS § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.
1.4. Vastavalt ehitusseadustiku (edaspidi EhS) § 39 lõikele 1 ehitusloa annab kohaliku omavalitsuse üksus, kui seaduses ei ole sätestatud teisiti.
1.5. Narva Linnavalitsuse Arhitektuuri- ja Linnaplaneerimise Ameti põhimääruse § 9 lõike 2 kohaselt jarelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.
1.6. Vastavalt Narva Linnavalitsuse Arhitektuuri- ja Linnaplaneerimise Ameti põhimääruse § 7 Arhitektuuri- ja planeerimise osakonna põhiülesandeks on  ehitus- ja kasutuslubade taotluste menetlemisel ja ehitusprojektide läbivaatamisel osalemine ja otsuse tegemine keskkonnamõju hindamise algatamise või algatamata jätmise kohta.
2. OTSUS
Jätta algatamata „Narva linn Tuleviku tänava ning osaliselt Vestervalli tänav L2 tänavate rekonstrueerimise ehitusprojekt. Torustike osa. Sademeveetorustik ja drenaaž“ projekti (töö nr T2055, projekteerija Landverk OÜ, Turu 34b, Tartu 50104)  keskkonnamõju hindamine.
3. RAKENDUSSÄTTED
3.1. Narva linna „Narva linn Tuleviku tänava ning osaliselt Vestervalli tänav L2 tänavate rekonstrueerimise ehitusprojekt. Torustike osa. Sademeveetorustik ja drenaaž“ projekti (töö nr T2055, projekteerija Landverk OÜ, Turu 34b, Tartu 50104) keskkonnamõju hindamise algatamata jätmise otsusega saab tutvuda Narva Linnavalitsuse Arhitektuuri- ja Linnaplaneerimise Ametis vastuvõtuaegadel - esmaspäeviti kell 13.00-17.00; kolmapäeviti 10.00-12.00 ja 13.00-17.00.
3.2. Narva Linnavalitsuse Arhitektuuri- ja Linnaplaneerimise Ametil teatada keskkonnamõju hindamise algatamata jätmise otsusest 14 päeva jooksul otsuse tegemisest arvates ametlikus väljaandes Ametlikud Teadaanded, Narva linna veebilehel ja ajalehes, milles Narva linn avaldab oma ametlikke teadaandeid.
3.3. Korraldus jõustub teatavakstegemisest.
3.4. Käesoleva korralduse peale võib esitada Narva Linnavalitsusele vaide haldusmenetluseseaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.




Katri Raik	 								Üllar Kaljuste
Linnapea 									Linnasekretär


